भारत की पावन भूमि पर समय-समय पर अनेक महापुरुषों ने जन्म लिया है। जिन्होंने समय-समय पर भारत को दिशा दी है। भारत जैसी पावन भूमि पर 25 सितम्बर 1916 को पंडित दीनदयाल उपाध्याय जैसे महापुरुष ने जन्म लिया जो कि एक महान चिंतक थे। पंडित दीनदयाल उपाध्याय का जन्म मथुरा जिले के गाँव नंगला चन्द्रभान में हुआ था। उनके पिता का नाम भगवती प्रसाद उपाध्याय था। जो की रेलवे में नौकरी करते थे। उनकी माता का नाम रामप्यारी था जो की धार्मिक प्रवर्ति की महिला थीं। जब पंडित दीनदयाल उपाध्याय तीन वर्ष के थे तब उनके सर से पिता का साया उठ गया। पति की मृत्यु के बाद माँ रामप्यारी भी बीमार रहने लगी। जब पंडित दीनदयाल उपाध्याय सात वर्ष के थे उनकी माता का भी देहांत हो गया। 7 वर्ष की छोटी सी उम्र में पंडित दीनदयाल उपाध्याय माता-पिता के प्यार से वंचित हो गये।